กิจการค้าร่วม ITEL-ICN คว้างานจัดซื้อ-ติดตั้งเคเบิลใยแก้วนำแสง “กฟภ.” มูลค่า 213 ลบ.
กิจการค้าร่วม ITEL-ICN คว้างานจัดซื้อ-ติดตั้งเคเบิลใยแก้วนำแสง “กฟภ.” มูลค่า 213 ลบ.
กิจการค้าร่วม ITEL-ICN คว้างานจัดซื้อ-ติดตั้งเคเบิลใยแก้วนำแสง “กฟภ.” มูลค่า 213 ลบ.
20 ส.ค. 2562

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN แจ้งว่า บริษัทร่วมกับ บริษัท อินเตอร์ลิ้งค์ เทเลคอม จำกัด (มหาชน) หรือ ITEL ในนาม “กิจการค้าร่วมอินเตอร์ลิ้งค์และไอซีเอ็น” ได้เข้าร่วมประมูลงานกับการไฟฟ้าส่วนภูมิภาค (กฟภ.) ในงานจัดซื้อพร้อมติดตั้งเคเบิลใยแก้วนำแสง แบบ Figure-8 Corrugated Steel Type Amour ชนิด G.652D ขนาด 24 Cores ตามเอกสารประกวดราคาจ้างด้วยวิธีประกวดราคาอิเล็กทรอนิกส์ (e-bidding) เลขที่ PEA-CDD-01/2018
โดยกิจการค้าร่วมอินเตอร์ลิ้งค์และไอซีเอ็น ได้ชนะการเสนอราคาโดยเสนอราคาต่ำสุด และคาดว่าจะลงนามสัญญาจ้างภายในเดือน ส.ค.62 มีมูลค่ารวม 213 ล้านบาท (รวมภาษีมูลค่าเพิ่ม)
สำหรับสัดส่วนงานดังกล่าว แบ่งเป็น งานของ ICN มีมูลค่าสัญญาจ้าง 85.2 ล้านบาท (รวมภาษีมูลค่าเพิ่ม) และงานของ ITEL มีมูลค่าสัญญาจ้าง 127.8 ล้านบาท (รวมภาษีมูลค่าเพิ่ม) มีระยะเวลาดำเนินการภายใน 365 วัน นับจากวันลงนามในสัญญา